Source: https://www.najpravo.sk/dovodove-spravy/rok-2011/49-2011-z-z.html
Timestamp: 2019-09-20 21:03:20+00:00
Document Index: 8766401

Matched Legal Cases: ['§ 24', '§ 2', '§ 17', '§ 47', '§ 46', 'čl. 14', '§ 2', '§ 17', '§ 11', '§ 23', '§ 12', '§ 24']

49/2011 Z. z. | Rok 2011 | Najprávo.sk - najlepší právny poradca
3.3. 2011, 20:10 | Edmund Horváth
Základom trvalo udržateľného obhospodarovania lesov je obnova lesných porastov druhovo a geneticky vhodným reprodukčným materiálom lesných drevín. Úroveň prác vykonávaných v pestovaní lesa, ktorých súčasťou je aj umelá obnova lesa podmieňuje kvalitu a ekologickú stabilitu budúcich lesných porastov, čo je základným predpokladom zachovania lesov ako zložky životného prostredia a prírodného dedičstva Slovenskej republiky.
Z uvedených dôvodov bola zákonom č. 138/2010 Z. z. o lesnom reprodukčnom materiáli vykonaná dôkladná revízia celého dovtedajšieho systému práce s lesným reprodukčným materiálom. Avšak po dôkladnom posúdení predmetného zákona sa preukázali niektoré nezrovnalosti, ktoré je s cieľom zabezpečenia bezproblémovej a jednoznačnej aplikácie v praxi potrebné spresniť. Taktiež zmenou niektorých právnych predpisov došlo k zmene používaných názvov a pojmov, preto sa navrhuje aj ich úprava.
Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, medzinárodnými zmluvami, ktorými je Slovenská republika viazaná ako aj s právom Európskej únie.
Prijatie navrhovaného zákona nebude mať dopad na štátny rozpočet, rozpočty obcí a ani na rozpočty vyšších územných celkov.
Návrh zákona bol predmetom rokovania Legislatívnej rady vlády Slovenskej republiky dňa 9.11.2010, vznesené pripomienky sú v ňom zapracované a predkladá sa na rokovanie vlády bez rozporov.
2. Názov návrhu právneho predpisu: Návrh zákona, ktorým sa mení a dopĺňa zákon č. 138/2010 Z. z. o lesnom reprodukčnom materiáli
v primárnej legislatíve sa problematika návrhu zákona dotýka najmä Zmluvy o fungovaní Európskej únie
nelegislatívne akty
uvedené konanie proti Slovenskej republike nebolo začaté
A.1. Názov materiálu: Návrh zákona, ktorým sa mení a dopĺňa zákon č. 138/2010 Z. z. o lesnom reprodukčnom materiáli
Termín začatia a ukončenia PPK: 08. 10. 2010-12. 10. 2010
Ministerstvo financií SR súhlasí s predkladateľom, že predmetný materiál nemá vplyv na informatizáciu spoločnosti.
Ministerstvo hospodárstva a výstavby SR súhlasí s predmetnou doložkou vplyvov na podnikateľské prostredie.
Ministerstvo pôdohospodárstva, životného prostredia a regionálneho rozvoja SR súhlasí s predloženou doložkou vybraných vplyvov bez pripomienok.
V súlade s legislatívnymi pravidlami sa dopĺňajú a upresňujú pojmy špecifikované a ako legislatívna skratka zavedené v § 24 zákona č. 138/2010 Z. z. o lesnom reprodukčnom materiáli (ďalej len „zákon").
Ide o precizovanie ustanovenia s cieľom jeho zrozumiteľnosti a vykonateľnosti.
Ide o úpravu pojmu a použitej legislatívnej skratky vo väzbe na znenie zákona č. 117/2010 Z. z.
Zákon neuvádzal podmienky, kto môže byť poverenou osobou na vykonanie testovania lesného reprodukčného materiálu. Z uvedeného dôvodu sa ako minimálna požiadavka dopĺňa, že musí ísť o osobu, ktorá je držiteľom osvedčenia o odbornej spôsobilosti na činnosti s lesným reprodukčným materiálom. Zároveň sa upravuje názov ministerstva v súlade zákonom č. 575/2001 Z. z. o organizácii činnosti vlády a organizácii ústrednej štátnej správy v znení zákona č. 372/2010 Z. z.
S cieľom ujasnenia sa upresňuje pôvodne použitý pojem „osoba, ktorá zbiera lesný reprodukčný materiál" vo väzbe na pojmy obsiahnuté v § 2 písm. x) a y) zákona (odber a zber) a povinnosť držby osvedčenia o odbornej spôsobilosti na činnosti s lesným reprodukčným materiálom podľa § 17 zákona.
Ide o zosúladenie s § 47 ods. 7 zákona č. 71/1967 Zb. o správnom konaní (správny poriadok) v znení neskorších predpisov v prípade, ak sa účastníkovi konania o vydanie listu o pôvode vyhovie v plnom rozsahu, vydá sa mu list o pôvode, ako osobitný doklad, pričom nie je potrebné vydávať rozhodnutie so všetkými jeho náležitosťami v zmysle § 46 ods. 1 až 6 citovaného zákona. V prípade, že žiadosti nevyhovie, čo i len z časti, musí správny orgán, v tomto prípade obvodný lesný úrad, vydať rozhodnutie o nevyhovení žiadosti v súlade so zákonom o správnom konaní.
Ide o zabezpečenie správnej transpozície čl. 14 ods. 2 a 3 smernice Rady 1999/105 ES.
Ide o vypustenie duplicitného a nadbytočného pojmu.
Ide o doplnenie možnosti vydania nového listu o pôvode pre lesný reprodukčný materiál, ktorý je predmetom vývozu a s tým súvisiacu úpravu názvu ustanovenia.
Ide o odstránenie nejasnosti z dôvodu duplicitného použitia pojmu „evidencia škôlok a prevádzkových zariadení" a rozlíšenia povinnosti producentov viesť a predkladať túto evidenciu od povinnosti Národného lesníckeho centra viesť zoznam škôlok a prevádzkových zariadení.
Ide o doplnenie nového paragrafu prechodných ustanovení zákona riešiacich možnosti použitia lesného reprodukčného materiálu nadobudnutého podľa doterajších predpisov.
K bodom 15 a 21
Ide o úpravu v súlade s Legislatívnymi pravidlami vlády SR
Ide o úpravu evidenčného kódu vo väzbe na navrhované možnosti prenosu lesného reprodukčného materiálu.
Ide o spresnenie znenia vo väzbe na pojmy „odber" a „zber" definované v § 2 písm. x) a y) zákona. Zároveň sa doplnením prílohy 8 vo väzbe na povinnosť držby osvedčenia o odbornej spôsobilosti na činnosti s lesným reprodukčným materiálom podľa § 17 zákona upresňuje oprávnená osoba na vyhotovenie etikety odberom získaného lesného reprodukčného materiálu.
Ide o úpravu listu o pôvode, keďže tento vydáva obvodný lesný úrad [§ 11 a § 23 písm. c) zákona] alebo Národné lesnícke centrum, ak ide o listy o pôvode pre oddiel, ktorý vznikol zlúčením alebo delením oddielov [§ 12 a § 24 ods. 2 písm. k) zákona].
Upravuje sa vzor sprievodného listu a jeho obsah vo väzbe na znenie zákona a úpravy podľa bodu 9 tohto návrhu.
Navrhuje sa účinnosť zákona od 1. apríla 2011.
Bratislava 12. novembra 2010
oslobodenie od súdnych poplatkov dokazovanie mediácia súdne poplatky úroky z omeškania dovolanie rekodifikácia trovy konania náhrada trov konania spotrebiteľ dedenie náhrada škody bezpodielové spoluvlastníctvo manželov vedľajší účastník judikatúra exekúcia odvolanie premlčanie ochrana osobnosti podielové spoluvlastníctvo
Návštev: 11225089 | Pravidlá používania portálu | Napíšte nám | Tvorba web stránok, www.webcreators.sk | WebHosting, www.hostcreators.sk | Admin